Gebruikers op dit forum: 0laura0, annetm, Beaukie, brudoe, Chabby, Drunksheep, Eefjahh, Emoe, Fee_, Fris, Froemel, Gypsy, Iselda, Juudepuutje, leestmee, Marit, Miramax, Mnoonn, mokkaboon, Pardoesje, Swift, Tarico, vdg2002, Zinniz, Zirkonia en 153 bezoekers
[ Sleipnir | Time: (App: 109ms DB: 54ms) | 10 Queries ] Resultate vir Gasa
Wêreld 25 Maart 2019 16:01
Premier knip besoek aan VSA kort ná Gasa-aanval
Wêreld 15 November 2018 16:31
Merkwaardige ontvlugting vir slagoffers ná oorloghel
Wêreld 10 Julie 2018 07:01
Palestyne kap sluiting van grens
Kommentaar 21 Mei 2018 00:00
20 Mei 2018 02:27
Sharpeville kom na Gasa
Dít was dalk Hamas se plan vir ‘uitklophou’
Wêreld 16 Mei 2018 18:02
‘Gasa nie ons tyd by VN werd’ – VSA-ambassadeur
Politiek 16 Mei 2018 06:02
Vereistes vir Israeli’s wat na SA reis dalk verskerp
Wêreld 16 April 2018 08:19
Tonnel tussen Gasa, Israel ‘vernietig’ June 2016 – Digby U
Ps 34:8 O taste and see that the LORD is good . . .
“Die retreatnaweek is op hande en ons is so te sê gereed vir jul aankoms. Ek moet nog net gaan kappertjies pluk vir die kamers en die verwarmers aanskakel.”
Die epos-boodskap hierbo enkele dae voor die retreat moes alreeds ‘n aanduiding gegee het van wat sou kom. . .
Alles was toe 100% gereed met ons aankoms by die Restory retreatsentrum vir ‘n fotografieretreat. Ons is met ope arms en harte verwelkom. Toe ek in my kamer kom, val my oog dadelik op die kappertjies in die blompot. Hulle het my kamer opgevrolik met hul intense, helder kleure. Die landskap daar buite was wintervaal en die wind geniepsig koud. Die warmte van die verwarmer en die kappertjies het my dadelik so welkom, so tuis, laat voel.
Die volgende oggend kry ons die opdrag om iets te gaan afneem, of liewer, te gaan sit en te ontvang wat na ons toe kom, dan ‘n foto daarvan te neem.
Toe ek in my kamer kom om my kamera te kry, val my oog weer op die vrolike kappertjies in die blompot. Ek kyk lank en stil daarna en besef dis wat ek nou ontvang: ek ervaar Sy goedheid, Sy sorg, in hulle. Die lens skuif tussen my en hulle in en hul dieper skoonheid word vasgevang, gestoor in my kamera asook in my.
Met middagete sit ek een van die kappertjieblomme uit die slaai op my bord. Bewustelik, stil het ek daarna gekyk, dit geëet en die bevestiging dat Hy goed is, selfs op my tong gevoel. . . Die kappertjieblom het my laat sien en laat proe dat Hy goed is!
Gebed: Heer, laat ons asseblief kappertjiekleur en -warmte in ‘n koue, harde en soms ongenaakbare wêreld bring.
Later sien ek die sonnetjie en sy strale op die kapperblaar en ek weet dat Hy ons uitnooi om Sý lig uit te straal net daar waar ons is en só dalk iemand se winter ophelder . . .
Junie 2016 – na aanleiding van die versoeningsbyeenkoms by die Orlando-stadion in Soweto en die massamoord by die Pulse nagklub in Orlando, Florida
GEWEERSKOTE KNETTER, VERPLETTER
polsende haat se vinger op sneller. . .
ou wonde hier
en rou wonde dáár
twee stories, enkele ure uit mekaar . . .
wêrelde van mekaar
‘n medemens in kruishaar –
die kruispadkeuse: versoen of verdoem
ons bemind tot anderkant bloedvloei –
hoe sal ons dan ander bloed laat vloei?
laat ons uit U genadeskoot bloei . . .
Liefde: vashou en houvas
Joh 3:16 “God het die wêreld so lief gehad dat Hy sy enigste Seun gegee het, sodat dié wat in Hom glo, nie verlore sal gaan nie maar die ewige lewe sal hê.
Aan die kruis het Hy Homself, uit suiwer liefde, hou vir hou aan ons vasgebind.
Was hierdie lyding, pyn aangenaam? Nee!
Het dit betekenis, het dit deel van ‘n groter plan gevorm? Ja!
Soms voel dit asof die houe van die lewe pynlik neerreën, eintlik neerhael, op ons.
Is dit juis omdat Hy so baie van ons hou, ons so liefhet, dat Hy besig is om ons al nader te trek, ons te stroop van dit wat ons dink ons is, of moet wees? Is dit sodat Hy ons vas kan hou, kan omhels, in Sy ewige liefdesarms sodat ons kan leef uit ons ware identiteit: Sy beminde?
Nou weet ek: genade is nie noodwendig wat ons goed laat voel nie, dis wat ons God laat voel. Met hierdie perspektief weet ons dat Hy naby ons is, en dat Hy deur al die groot en kleiner pyne van die lewe ons steeds in liefde vashou, daar waar niks en niemand ons kan uitruk nie. Só kry ons ‘n stewige houvas op die ewige lewe.
Van boomliewend na mensliewend (3)
Hierdie boom-mens-kyk oefening raak maar net nie vir my afgesaag nie . . .
Dit word vir my al duideliker dat dit vir Jesus baie belangrik is dat ons reg moet sien:
In Matt 6:22b-23 lees ons: Jou oë is soos ’n lig. As jy op die regte manier daarmee kyk, maak dit alles in jou lewe helder. Maar as jy jou oë nie deur God laat instel nie, maak jou oë jou hele lewe pikdonker. As daar geen goddelike lig in jou lewe skyn nie, is dit regtig nag binne-in jou.
Verder ook sê Jesus: Matt 7:1 “Moenie oordeel nie” en verder in Matt 7:5 “Huigelaar! Haal eers die balk uit jou eie oog uit, dan sal jy goed kan sien om die splinter uit jou broer se oog uit te haal.”, het vir my ‘n dieper, ryker betekenis.
In die Markus 8 word beskryf hoe Jesus ‘n blinde man genees, maar in twee stappe. Die man sien eers mense, iets soos bome.
Dit is ‘n gedeeltelike sien, hierdie boom-mens-sien, maar Jesus wil ons ten volle laat sien. Daarna genees Jesus hom heeltemal en hy alles toe duidelik gesien.
Gebed: Jesus, U het gesê dat as ons oog goed is, sal ons hele liggaam lig hê. Genees asseblief ons swaksiende oë soos net U kan. Dan sal ons lig sien, lig wees. . . Dan sal ons nie mense regsien nie, maar reg sien!